PMI ภาคบริการขั้นสุดท้าย “ฝรั่งเศส” เดือนส.ค. ชะลอตัว ส่งสัญญาณธุรกิจซบเซา
ดัชนี PMI ภาคบริการขั้นสุดท้ายของ “ฝรั่งเศส” ในเดือนส.ค. ลดลงสู่ระดับ 51.2 จากระดับ 53.2 ในเดือนก.ค. ส่งสัญญาณเข้าสู่ภาวะซบเซา และมีสัญญาณบ่งชี้ว่าจะย่ำแย่ลงอีกในอนาคต
ดัชนี PMI ภาคบริการขั้นสุดท้ายของ “ฝรั่งเศส” ในเดือนส.ค. ลดลงสู่ระดับ 51.2 จากระดับ 53.2 ในเดือนก.ค. ส่งสัญญาณเข้าสู่ภาวะซบเซา และมีสัญญาณบ่งชี้ว่าจะย่ำแย่ลงอีกในอนาคต
5 ก.ย. 2565

เอสแอนด์พี โกลบอล มาร์เก็ต อินเทลลิเจนซ์ รายงานว่า ดัชนีผู้จัดการฝ่ายจัดซื้อ (PMI) ภาคบริการขั้นสุดท้ายของฝรั่งเศสเดือนส.ค. 65 ลดลงสู่ระดับ 51.2 จากระดับ 53.2 ในเดือนก.ค. โดยปรับตัวขึ้นเล็กน้อยจากตัวเลขประมาณการเบื้องต้นที่ 51.0
ทั้งนี้ ดัชนี PMI ยังคงอยู่เหนือระดับ 50 ซึ่งบ่งชี้ถึงการขยายตัวของภาคบริการของฝรั่งเศส ส่วนดัชนี PMI รวมภาคการผลิตและบริการขั้นสุดท้ายของฝรั่งเศส อยู่ที่ระดับ 50.4 ในเดือนส.ค. ลดลงจากระดับ 51.7 ในเดือนก.ค.
โดย นายแอนดรูว์ ฮาร์เกอร์ ผู้อำนวยการฝ่ายเศรษฐกิจของเอสแอนด์พี โกลบอล กล่าวว่า ดูเหมือนกิจกรรมทางธุรกิจของภาคบริการฝรั่งเศสจะค่อยๆ มุ่งสู่ภาวะซบเซา และมีสัญญาณบ่งชี้ว่าจะย่ำแย่ลงอีกในอนาคต
ส่วนคำสั่งซื้อใหม่ในภาคบริการปรับตัวลงต่ำกว่าระดับ 50 เป็นครั้งแรกนับตั้งแต่ต้นปี 2564 และความคาดหวังของธุรกิจร่วงสู่ระดับต่ำสุดในรอบ 21 เดือน
 